Paisage

Cunsidera-se paisaige cumo sendo l resultado material de todos ls porcessos (naturales i sociales) que acuntécen nun sítio. Antoce, la paisaige ye custruída a partir de la síntese de todos ls eilemientos persentes nesse local i la sue aprenson dá-se pula eimaige resultante deilha (ua definiçon tradecional de la paisaige ye la dun spácio territorial até adonde se puode mirar). Ua paisaige ye l mesmo que un spácio, ye todo que puodo ber al miu redor, esto ye, todo l que puodo ber nua stenson ó spácio.

Nua outra definiçon, puode-se dezir que Paisaige, ye un sistema cumplexo i dinámico, adonde defrentes fatores naturales i culturales anterágen i eiboluen an cunjunto. Determina i ye determinada pula eicologie, fatores culturales, eimotibo-sensoriales i socio-eiquenómicos.
Por bias desto, l termo ye normalmente ousado para chamar a las bisuales i perspetibas eisistentes an cada ambiente, sendo tamien ua catadorie de la pintura.

Ua paisaige reúne ls seguintes antre bários eilemientos:
Topografie
Ambiente natural: begetaçon, formaçon geológica
Ambiente custruído: obras de arquitetura, obras de angenharie

Las paisaiges son algo facinante que podemos ber ne ls sítios mais guapos de Pertual, la paisagenn muitas bezes ye ua grande fuonte de anspiraçon pa la pintura de quadros i pa l lazer, por eisemplo. Quando cunscientemente cunfigurada pul home atrabeç dun porjeto, la paisaige torna-se la matéria-prima de trabalho de la Arquitetura Paisagista, ua stenson de la arquitetura. L plano dua paisaige ye la ouserbaçon de eilemientos dua paisaige que puode ser feita por cachos, zde ls eilemientos mais cercanos ate ls mais çtantes i essas partes son chamadas de planos de paisaige. 

Category:Geografie
Category:Paisagismo